เรื่องร้องเรียน (ร้องเรียน,น้ำท่วม,ป้าย) วันที่ 2023-08-28 03:37:20 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033969

ขอให้ตรวจสอบพฤติกรรมที่ไม่เหมาะสมของผู้ขับขี่รถจักรยานยนต์รับจ้างสาธารณะ หมายเลข ... บริเวณปากซอยพหลโยธิน 34 แขวงเสนานิคม เขตจตุจักร กรุงเทพมหานคร เนื่องจากผู้ร้องแจ้งว่า เมื่อวันที่ 24 สิงหาคม 2566 ช่วงเวลาประมาณ 16.00 น. ผู้ร้องได้ซ้อนรถจักรยานยนต์ของแฟน เพื่อไปทำธุระ ซึ่งในช่วงเวลาดังกล่าวได้มีฝนตก ส่งผลให้มีน้ำท่วมสูงประมาณ 10 เซนติเมตร ภายในซอยพหลโยธิน 34 ซึ่งขณะกำลังสัญจรนั้น ได้มีผู้ขับขี่รถจักรยานยนต์รับจ้างสาธารณะ หมายเลข.... เป็นบุคคลเพศชาย (ไม่ทราบชื่อ นามสกุล) อายุประมาณ 30 ปี สูงประมาณ 165-170 เซนติเมตร รูปร่างท้วม ผิวดำแดง ขับรถจักรยานยนต์สีแดง (ไม่ทราบยี่ห้อ และป้ายทะเบียนที่แน่ชัด) มีพฤติกรรมขับขี่รถด้วยความเร็ว และได้มีการขับแซงรถของแฟนผู้ร้อง ทำให้น้ำจากพื้นถนน สาดโดนผู้ร้อง ส่งผลให้เสื้อผ้าของผู้ร้องเปียก ทำให้ได้รับความเดือดร้อนเป็นอย่างมาก เนื่องจากผู้ร้องกำลังจะไปทำธุระ อีกทั้งน้ำที่สาดโดนผู้ร้องก็เป็นน้ำที่ท่วมอยู่บนพื้นถนน ซึ่งมีความสกปรกเป็นอย่างมาก โดยที่ผู้ขับขี่รถจักรยานยนต์รับจ้างสาธารณะไม่มีการกล่าวคำขอโทษแก่ผู้ร้อง จึงประสงค์ให้หน่วยงานที่เกี่ยวข้องดำเนินการอบรมพฤติกรรมการขับขี่ของผู้ขับขี่รถจักรยานยนต์รับจ้างสาธารณะ หมายเลข .... บริเวณปากซอยพหลโยธิน 34 แขวงเสนานิคม เขตจตุจักร กรุงเทพมหานคร 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata